CELEX: 52020PC0431
Language: fi
Date: 2020-08-25
Title: Ehdotus NEUVOSTON ASETUS eräiden kalakantojen ja kalakantaryhmien Välimerellä ja Mustallamerellä sovellettavien kalastusmahdollisuuksien vahvistamisesta vuodeksi 2020 16 päivänä joulukuuta 2019 annetun asetuksen (EU) 2019/2236 muuttamisesta

EUROOPAN KOMISSIO
            Bryssel 25.8.2020
            COM(2020) 431 final
            2020/0203(NLE)
            Ehdotus
            NEUVOSTON ASETUS
            eräiden kalakantojen ja kalakantaryhmien Välimerellä ja Mustallamerellä sovellettavien kalastusmahdollisuuksien vahvistamisesta vuodeksi 2020 16 päivänä joulukuuta 2019 annetun asetuksen (EU) 2019/2236 muuttamisesta 
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               •Ehdotuksen perustelut ja tavoitteet
            
            
               Eräiden kalakantojen ja kalakantaryhmien Välimerellä ja Mustallamerellä sovellettavien kalastusmahdollisuuksien vahvistamisesta vuodeksi 2020 annettua neuvoston asetusta (EU) 2019/2236
                  1
                on muutettava Espanjan pyyntiponnistuksen perustasoon tehtyjen korjausten huomioon ottamiseksi. 
            
            
               •Yhdenmukaisuus muiden alaa koskevien politiikkojen säännösten kanssa
            
            
               Ehdotetut toimenpiteet on suunniteltu yhteisen kalastuspolitiikan tavoitteiden ja sääntöjen mukaisesti, ja ne ovat yhdenmukaisia kestävää kehitystä koskevan unionin politiikan kanssa. 
            
            
               •Yhdenmukaisuus unionin muiden politiikkojen kanssa
            
            
               Ehdotetut toimenpiteet ovat johdonmukaisia suhteessa unionin muuhun politiikkaan, erityisesti ympäristöalalla. 
            
            
               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE
            
            
               •Oikeusperusta
            
            
               Ehdotuksen oikeusperusta on Euroopan unionin toiminnasta tehdyn sopimuksen 43 artiklan 3 kohta. 
            
            
               Elollisten vesiluonnonvarojen kestävää hyödyntämistä koskevat unionin velvollisuudet perustuvat Euroopan parlamentin ja neuvoston asetuksen (EU) N:o 1380/2013
                  2
                2 artiklassa määriteltyihin velvollisuuksiin. 
            
            
               •Toissijaisuusperiaate (jaetun toimivallan osalta) 
            
            
               Ehdotus kuuluu perussopimuksen 3 artiklan 1 kohdan d alakohdassa tarkoitettuun unionin yksinomaiseen toimivaltaan. Sen vuoksi toissijaisuusperiaatetta ei sovelleta. 
            
            
               •Suhteellisuusperiaate
            
            
               Ehdotus on suhteellisuusperiaatteen mukainen seuraavasta syystä: yhteinen kalastuspolitiikka on yhteistä politiikkaa. Perussopimuksen 43 artiklan 3 kohdan mukaan neuvoston tehtävänä on hyväksyä kalastusmahdollisuuksien vahvistamista ja jakamista koskevat toimenpiteet. 
            
            
               •Toimintatavan valinta
            
            
               Ehdotettu sääntelytapa: asetus.  
            
            
               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET
            
         
         
            
               •Jälkiarvioinnit/toimivuustarkastukset
            
            
               Ei sovelleta. 
            
            
               •Sidosryhmien kuuleminen
            
            
               Ei sovelleta.
            
            
               •Asiantuntijatiedon keruu ja käyttö
            
            
               Ei sovelleta.
            
            
               •Vaikutustenarviointi
            
            
               Kalastusmahdollisuuksia koskevan asetuksen soveltamisala rajataan perussopimuksen 43 artiklan 3 kohdassa. 
            
            
               •Sääntelyn toimivuus ja yksinkertaistaminen
            
            
               Ei sovelleta. 
            
            
               •Perusoikeudet
            
            
               Ei sovelleta. 
            
            
               4.TALOUSARVIOVAIKUTUKSET
            
            
               Ehdotetuilla toimenpiteillä ei ole vaikutuksia talousarvioon. 
            
            
               5.LISÄTIEDOT
            
            
               •Toteuttamissuunnitelmat, seuranta, arviointi ja raportointijärjestelyt
            
            
               Ei sovelleta. 
            
            
               •Selittävät asiakirjat (direktiivien osalta)
            
            
               Ei sovelleta. 
            
            
               •Ehdotukseen sisältyvien säännösten yksityiskohtaiset selitykset
            
         
         
            
               Ehdotetulla muutoksella on tarkoitus muuttaa neuvoston asetusta (EU) 2019/2236 jäljempänä esitettävällä tavalla.
            
            
               Läntisen Välimeren monivuotinen hoitosuunnitelma
                  3
                kattaa pohjatroolauksen Espanjassa, Ranskassa ja Italiassa, ja sitä alettiin soveltaa 27 päivänä kesäkuuta 2019. Olennainen osa monivuotista suunnitelmaa on pyyntiponnistusjärjestelmä, johon kuuluvat pyyntiponnistuksen asteittaiset vähennykset, jotka lasketaan jäsenvaltioiden monivuotisessa suunnitelmassa vahvistettujen perusteiden mukaisesti määrittämän perustason perusteella. Monivuotisen suunnitelman ensimmäisen täytäntöönpanovuoden eli vuoden 2020 osalta pyyntiponnistuksen vähennykset vahvistettiin neuvoston asetuksessa (EU) 2019/2236. 
            
            
               Espanja ilmoitti komissiolle toukokuun 2020 lopussa Espanjan pyyntiponnistustiedoissa olevasta virheestä, joka vaikuttaa pyyntiponnistuksen vähentämisen perustana käytettävään perustasoon. Virhe ei kuitenkaan vaikuta perustason määrään vaan siihen, miten perustaso jakautuu pyyntiponnistusryhmien kesken Espanjassa. Arvioidessaan perustasoa Espanja havaitsi virheen teknisessä laskelmassa, jonka mukaan kalastuspäivät erotellaan rannikkokalastuksen ja syvänmerenkalastuksen välillä (esimerkiksi Aristeus antennatus ‑katkarapu, joka on yksi monivuotisen suunnitelman keskeisistä kohdelajeista), kun kyseessä ovat pidempään kuin yhden päivän kestävät kalastusmatkat. Laskelman muutos ei vaikuta pyyntiponnistuksessa huomioon otettavien Espanjan kalastuspäivien kokonaismäärään, ja se koskee vain pientä osaa kaikista kalastusmatkoista ja -aluksista. Sillä on kuitenkin merkittävä vaikutus siihen, miten Espanjan ja espanjalaisten alusten kalastuspäivät jaetaan näiden kahden kalastustyypin välillä. 
            
            
               Muutos ei vaikuta monivuotisen suunnitelman täytäntöönpanoon muissa jäsenvaltioissa.
            
            
               Jotta vältetään ristiriidat Espanjan pyyntiponnistusraportoinnin ja edellä mainitussa neuvoston asetuksessa vuodeksi 2020 vahvistetun pyyntiponnistuksen määrän välillä, vuoden 2020 kalastusmahdollisuuksia koskevaa asetusta on muutettava tietojen korjaamiseksi. 
            
            
               2020/0203 (NLE)
            
            
               Ehdotus
            
            
               NEUVOSTON ASETUS
            
            
               eräiden kalakantojen ja kalakantaryhmien Välimerellä ja Mustallamerellä sovellettavien kalastusmahdollisuuksien vahvistamisesta vuodeksi 2020 16 päivänä joulukuuta 2019 annetun asetuksen (EU) 2019/2236 muuttamisesta 
               
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 3 kohdan,
            
            
               ottaa huomioon Euroopan komission ehdotuksen,
            
            
               sekä katsoo seuraavaa:
            
            
               (1)Neuvoston asetuksessa (EU) 2019/2236
                  4
                vahvistetaan eräiden kalakantojen ja kalakantaryhmien Välimerellä ja Mustallamerellä sovellettavat kalastusmahdollisuudet vuodeksi 2020.
            
            
               (2)Läntisen Välimeren pohjakalakantoja hyödyntäviä kalastuksia koskeva monivuotinen suunnitelma vahvistettiin Euroopan parlamentin ja neuvoston asetuksella (EU) 2019/1022
                  5
               . Kyseisen asetuksen 4 artiklan 1 kohdan mukaan kyseisen asetuksen 1 artiklassa lueteltujen kantojen kalastusmahdollisuudet olisi vahvistettava siten, että saavutetaan kalastuskuolevuus kestävän enimmäistuoton (MSY) tasolla mahdollisuuksien mukaan asteittain vuoteen 2020 mennessä ja viimeistään 1 päivänä tammikuuta 2025. Kalastusmahdollisuudet olisi ilmaistava suurimman sallitun pyyntiponnistuksen muodossa ja vahvistettava kyseisen asetuksen 7 artiklassa säädetyn pyyntiponnistusjärjestelmän mukaisesti. Kunkin jäsenvaltion piti laskea perustaso kunkin pyyntiponnistusryhmän tai maantieteellisen osa-alueen osalta keskimääräisenä pyyntiponnistuksena, joka ilmaistaan kalastuspäivien lukumääränä 1 päivän tammikuuta 2015 ja 31 päivän joulukuuta 2017 välisenä aikana, ottaen siinä huomioon ainoastaan ne alukset, jotka kalastivat kyseisellä kaudella aktiivisesti.  Vuoden 2020 suurinta sallittua pyyntiponnistusta olisi vähennettävä 10 prosenttia verrattuna perustasoon, joka on laskettu kyseisen asetuksen 7 artiklan 4 kohdan mukaisesti. Jäsenvaltiot ovat ilmoittaneet tiedot pyyntiponnistuksen perustasosta laivastonosien mukaan ja kalastuspäivinä.
            
            
               (3)Laskiessaan perustasoarviota pyyntiponnistuksen vähentämistä varten Espanja havaitsi virheen teknisessä laskelmassa, jonka mukaan kalastuspäivät erotellaan rannikkokalastuksen ja syvänmerenkalastuksen välillä (esimerkiksi Aristeus antennatus -katkarapu, joka on yksi asetuksen (EU) 2019/1022 keskeisistä kohdelajeista), kun kyseessä ovat pidempään kuin yhden päivän kestävät kalastusmatkat. 
            
            
               (4)Näin ollen on tarpeen muuttaa Espanjan perustasolaskelmaa kalastuspäivinä ilmoitetun suurimman sallitun pyyntiponnistuksen osalta. Laskelman muutos ei vaikuta Espanjan kalastuspäivien kokonaismäärään eikä monivuotisen hoitosuunnitelman täytäntöönpanoon muissa jäsenvaltioissa. Muutos on kuitenkin tarpeen, jotta vältetään mahdolliset ristiriidat Espanjan pyyntiponnistusraportoinnin ja asetuksessa (EU) 2019/2236 vahvistetun pyyntiponnistuksen määrän välillä.
            
            
               (5)Asetusta (EU) 2019/2236 olisi sen vuoksi muutettava.
            
            
               (6)Jotta kalastustoiminta ei keskeytyisi ja jotta turvattaisiin unionin kalastajien toimeentulo, tätä asetusta olisi sovellettava 1 päivästä tammikuuta 2020. Asian kiireellisyyden vuoksi tämän asetuksen olisi tultava voimaan välittömästi sen jälkeen, kun se on julkaistu, 
                  
            
            
               ON HYVÄKSYNYT TÄMÄN ASETUKSEN:
            
         
         
            
               1 artikla 
                  Asetuksen (EU) 2019/2236 muuttaminen 
            
            
               Korvataan neuvoston asetuksen (EU) 2019/2236 liitteessä I olevassa jaksossa ”Suurin sallittu pyyntiponnistus kalastuspäivinä” oleva taulukko a seuraavasti:
            
            
               ”Alboráninmeri, Baleaarit, Pohjois-Espanja ja Lioninlahti (maantieteelliset osa-alueet 1-2-5-6-7)
            
            
                     
                        Kantaryhmä
                     
                  
                  
                     
                        Alusten suurin pituus
                     
                  
                  
                     
                        Espanja
                     
                  
                  
                     
                        Ranska
                     
                  
                  
                     
                        Italia
                     
                  
                  
                     
                        Pyyntiponnistusryhmän koodi
                     
                  
               
                     
                        Rusotäplämullo maantieteellisillä osa-alueilla 1, 5, 6 ja 7; kummeliturska maantieteellisillä osa-alueilla 1-5-6-7; syvänmerenkatkarapu maantieteellisillä osa-alueilla 1, 5 ja 6; keisarihummeri maantieteellisillä osa-alueilla 5 ja 6.
                     
                  
                  
                     
                        < 12 m
                     
                  
                  
                     
                        2 260
                     
                  
                  
                     
                        0
                     
                  
                  
                     
                        0
                     
                  
                  
                     
                        EFF1/MED1_TR1
                     
                  
               
                     
                  
                  
                     
                        ≥ 12 m ja < 18 m
                     
                  
                  
                     
                        24 284
                     
                  
                  
                     
                        0
                     
                  
                  
                     
                        0
                     
                  
                  
                     
                        EFF1/MED1_TR2
                     
                  
               
                     
                  
                  
                     
                        ≥ 18 m ja < 24 m
                     
                  
                  
                     
                        45 563
                     
                  
                  
                     
                        5 144
                     
                  
                  
                     
                        0
                     
                  
                  
                     
                        EFF1/MED1_TR3
                     
                  
               
                     
                  
                  
                     
                        < 24 m
                     
                  
                  
                     
                        16 047
                     
                  
                  
                     
                        6 258
                     
                  
                  
                     
                        0
                     
                  
                  
                     
                        EFF1/MED1_TR4
                     
                  
               
                     
                        Aristeus antennatus ‑katkarapu maantieteellisillä osa-alueilla 1, 5, 6 ja 7.
                     
                  
                  
                     
                        < 12 m
                     
                  
                  
                     
                        0
                     
                  
                  
                     
                        0
                     
                  
                  
                     
                        0
                     
                  
                  
                     
                        EFF2/MED1_TR1
                     
                  
               
                     
                  
                  
                     
                        ≥ 12 m ja < 18 m
                     
                  
                  
                     
                        1 139
                     
                  
                  
                     
                        0
                     
                  
                  
                     
                        0
                     
                  
                  
                     
                        EFF2/MED1_TR2
                     
                  
               
                     
                  
                  
                     
                        ≥ 18 m ja < 24 m
                     
                  
                  
                     
                        11 535
                     
                  
                  
                     
                        0
                     
                  
                  
                     
                        0
                     
                  
                  
                     
                        EFF2/MED1_TR3
                     
                  
               
                     
                  
                  
                     
                        < 24 m
                     
                  
                  
                     
                        9 260
                     
                  
                  
                     
                        0
                     
                  
                  
                     
                        0
                     
                  
                  
                     
                        EFF2/MED1_TR4
                     
                  
               
               ”
            
            
               2 artikla
            
            
               Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
            
            
               Sitä sovelletaan 1 päivästä tammikuuta 2020.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  
                        Neuvoston asetus (EU) 2019/2236, annettu 16 päivänä joulukuuta 2019, eräiden kalakantojen ja kalakantaryhmien Välimerellä ja Mustallamerellä sovellettavien kalastusmahdollisuuksien vahvistamisesta vuodeksi 2020. Ks. 
                  https://eur-lex.europa.eu/legal-content/FI/TXT/PDF/?uri=CELEX:32019R2236&from=fi
                   
               
               
                  
                     (2)
                  
                        Euroopan parlamentin ja neuvoston asetus (EU) N:o 1380/2013, annettu 11 päivänä joulukuuta 2013, yhteisestä kalastuspolitiikasta, neuvoston asetusten (EY) N:o 1954/2003 ja (EY) N:o 1224/2009 muuttamisesta sekä neuvoston asetusten (EY) N:o 2371/2002 ja (EY) N:o 639/2004 ja neuvoston päätöksen 2004/585/EY kumoamisesta (EUVL L 354, 28.12.2013, s. 22).
               
               
                  
                     (3)
                  
                        Euroopan parlamentin ja neuvoston asetus (EU) 2019/1022, annettu 20 päivänä kesäkuuta 2019, läntisen Välimeren pohjakalakantoja hyödyntäviä kalastuksia koskevasta monivuotisesta suunnitelmasta ja asetuksen (EU) N:o 508/2014 muuttamisesta, ks. 
                  http://data.europa.eu/eli/reg/2019/1022/oj
                  .
               
               
                  
                     (4)
                  
                        NEUVOSTON ASETUS (EU) 2019/2236, annettu 16 päivänä joulukuuta 2019, eräiden kalakantojen ja kalakantaryhmien Välimerellä ja Mustallamerellä sovellettavien kalastusmahdollisuuksien vahvistamisesta vuodeksi 2020 (EUVL L 336, 30.12.2019, s. 14).
               
               
                  
                     (5)
                  
                        Euroopan parlamentin ja neuvoston asetus (EU) 2019/1022, annettu 20 päivänä kesäkuuta 2019, läntisen Välimeren pohjakalakantoja hyödyntäviä kalastuksia koskevasta monivuotisesta suunnitelmasta ja asetuksen (EU) N:o 508/2014 muuttamisesta (EUVL L 172, 26.6.2019, s. 1).